אנדרו אדמסון

אנדרו ראלף אדמסון (באנגלית: Andrew Ralph Adamson; נולד ב-1 בדצמבר 1966) הוא במאי קולנוע, מפיק, תסריטאי ואנימטור ניו זילנדי. ידוע בעיקר כבמאי הסרט המונפש של דרימוורקס "שרק" (2001), המבוסס על ספר הילדים מאת הסופר האמריקאי ויליאם סטייג. הסרט זכה בפרס אוסקר הראשון לסרט המונפש הטוב ביותר בטקס פרסי אוסקר ה-74. כמו כן, אדמסון ביים והשתתף בכתיבת שני הסרטים הראשונים בסדרת "סיפורי נרניה" המבוססים על ספריו של ק.ס. לואיס: "האריה, המכשפה וארון הבגדים" (2005) ו"הנסיך כספיאן" (2008).

 ביוגרפיה 
אדמסון נולד בניו זילנד אמו הייתה עקרת בית ואביו מהנדס מחשבים. כשהיה בן 11, עבר עם משפחתו לפפואה גינאה החדשה, וחזר לאוקלנד שבע שנים לאחר מכן. בגיל 24 עבר לסן פרנסיסקו וחילק את זמנו בין העיר ללוס אנג'לס. לאחר שסיים את עבודתו על סרטי "נרניה", השתקע מחדש בניו זילנד. לאדמסון שני ילדים.

 קריירה 
אדמסון שאף ללמוד אדריכלות, אך החמיץ את מועד ההרשמה לאוניברסיטה עקב תאונת דרכים.Joe Strike: Adamson Gets Animated About Narnia and VFX in 1991. בעקבות זאת, הצטרף לחברת Pacific Data Images ועבר לעבוד בארצות הברית. החברה פתחה משרד בלוס אנג'לס, שם שימש אדמסון כטכנאי אפקטים מיוחדים בסרטים "צעצועים" (1992) בכיכובו של רובין ויליאמס ו"מלאכים בשמי השדה" (1994) בכיכובו של דני גלובר. בעברו התמחה בפרסומות אך העדיף לספר סיפורים בפורמט ארוך יותר.

בשנות ה-90 שימש כמפקח אפקטים מיוחדים בסרטים "באטמן לנצח" (1995), "עת להרוג" (1996) ו"באטמן ורובין" (1997).

ב-2001 ביים את הסרט "שרק", המבוסס על ספרו של ויליאם סטייג. למרות תקציב צנוע של 60 מיליון דולר בלבד, הסרט הפך להצלחה עולמית עם הכנסות של כ-500 מיליון דולר, כולל יותר מ-40 מיליון דולר בסוף השבוע הראשון להקרנתו. הסרט כלל דיבוב של מייק מאיירס, אדי מרפי, קמרון דיאז וג'ון לית'גו. בעקבות הצלחת הסרט, ביים אדמסון גם את "שרק 2" (2004), שהופק בתקציב גבוה של כ-150 מיליון דולר, והפך להצלחה גדולה אף יותר עם הכנסות של מעל 900 מיליון דולר ברחבי העולם. הסרט פתח עם הכנסות של יותר מ-100 מיליון דולר בסוף השבוע הראשון להקרנתו.

אדמסון לא ביים את "שרק השלישי" (2007) משום שהתחייב לעבוד על "סיפורי נרניה: האריה, המכשפה וארון הבגדים". הסרט השלישי בבימוי כריס מילר וראמן הוי הפך להצלחה מסחרית עם הכנסות של כ-795 מיליון דולר, אך זכה לביקורות מעורבות.

אדמסון זכה להצלחה עולמית עם "סיפורי נרניה: האריה, המכשפה וארון הבגדים", אותו ביים, הפיק וכתב. הסרט, המבוסס על ספרו של ק. ס. לואיס, זכה לשבחי הביקורת ולהצלחה קופתית עם הכנסות של כ-744 מיליון דולר ברחבי העולם. הסרט הבא שביים בסדרה, "סיפורי נרניה: הנסיך כספיאן" (2008), יצא במאי 2008 והכניס למעלה מ-419 מיליון דולר. אדמסון חזר להפיק את "סיפורי נרניה: המסע בדורך השחר" (2010).

ב-2011 דווח כי חברת Walden Media איבדה את הזכויות לעיבודים נוספים של "סיפורי נרניה". עם זאת, בהמשך פורסם כי "אחיינו של הקוסם" יהיה הסרט הבא בסדרה, אך נכון ל-2011 כל הפקות העתיד של הפרויקט הוקפאו.

ב-2018 שיתף פעולה עם להקת ההיפ-הופ הניסיונית Death Grips והשתתף בקריינות בפתיחת השיר "Dilemma" מתוך אלבומם Year of the Snitch.

 פילמוגרפיה 
שנהסרטבמאיתסריטאימפיק2001שרק2004שרק 22005סיפורי נרניה: האריה, המכשפה וארון הבגדיםמפיק בפועל2007שרק השלישיסיפורמפיק בפועל2008סיפורי נרניה: הנסיך כספיאן2010סיפורי נרניה: המסע בדורך השחר2012מר פיפ2012קרקס השמש: עולמות רחוקים

 פרסים ואותות כבוד 
סרטיו של אדמסון זכו בפרסים רבים, ביניהם:
 "שרק" – זכה בפרס אוסקר לסרט המונפש הטוב ביותר, פרס באפט"א לתסריט המעובד הטוב ביותר, ופרס המבקרים הלאומי לסרט האנימציה הטוב ביותר.
 "שרק 2" – זכה בפרס בחירת הקהל לסרט הקומי, סרט ההמשך והסרט המונפש הטוב ביותר.
 "סיפורי נרניה: האריה, המכשפה וארון הבגדים" – זכה בפרס אוסקר לאיפור ולעיצוב השיער הטובים ביותר, פרס באפט"א לאיפור ועיצוב השיער הטוב ביותר, פרס מבקרי הקולנוע האמריקאים לסרט המשפחתי הטוב ביותר ופרס סאטורן לאיפור ואפקטים מיוחדים.

ב-2006 הוענק לו תואר מסדר ההצטיינות של ניו זילנד (MNZM) על תרומתו לקולנוע.

 קישורים חיצוניים 

 הערות שוליים 

קטגוריה:מפיקי קולנוע ניו זילנדים
קטגוריה:במאי קולנוע ניו זילנדים
קטגוריה:זוכי פרס אנני
קטגוריה:ניו זילנדים שנולדו ב-1966